CELEX: 62022CN0072
Language: fi
Date: 2022-02-04 00:00:00
Title: Asia C-72/22: Ennakkoratkaisupyyntö, jonka Lietuvos vyriausiasis administracinis teismas (Liettua) on esittänyt 4.2.2022 – M.A. v. Valstybės sienos apsaugos tarnyba

25.4.2022   
            
            
               FI
            
            
               Euroopan unionin virallinen lehti
            
            
               C 171/18
            
         
      Ennakkoratkaisupyyntö, jonka Lietuvos vyriausiasis administracinis teismas (Liettua) on esittänyt 4.2.2022 – M.A. v. Valstybės sienos apsaugos tarnyba
      (Asia C-72/22)
      (2022/C 171/23)
      Oikeudenkäyntikieli: liettua
      
         Ennakkoratkaisua pyytänyt tuomioistuin
      
      Lietuvos vyriausiasis administracinis teismas
      
         Pääasian asianosaiset
      
      
         Valittaja: M.A.
      
         Vastapuoli: Valstybės sienos apsaugos tarnyba
      
         Ennakkoratkaisukysymykset
      
      
                  1)
               
               
                  Onko kansainvälisen suojelun myöntämistä tai poistamista koskevista yhteisistä menettelyistä 26.6.2013 annetun Euroopan parlamentin ja neuvoston direktiivin 2013/32/EU (1) 7 artiklan 1 kohtaa, luettuna yhdessä vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13.12.2011 annetun Euroopan parlamentin ja neuvoston direktiivin 2011/95/EU (2) 4 artiklan 1 kohdan kanssa, tulkittava siten, että se on esteenä nyt käsiteltävässä asiassa sovellettavien kaltaisille kansallisille oikeussäännöille, joiden mukaan tapauksessa, jossa julistetaan sotatoimilaki tai hätätila, myös silloin, jos julistetaan hätätila, joka johtuu joukoittaisen maahantulon tilanteesta, ei lähtökohtaisesti sallita sitä, että ulkomaalainen, joka on laittomasti saapunut jäsenvaltion alueelle ja jäänyt sinne, esittää kansainvälistä suojelua koskevan hakemuksen?
               
            
                  2)
               
               
                  Jos ensimmäiseen kysymykseen vastataan myöntävästi, onko kansainvälistä suojelua hakevien henkilöiden vastaanottoa jäsenvaltioissa koskevista vaatimuksista 26.6.2013 annetun Euroopan parlamentin ja neuvoston direktiivin 2013/33/EU (3) 8 artiklan 2 ja 3 kohtaa tulkittava siten, että ne ovat esteenä kansallisille oikeussäännöille, joiden mukaan tapauksessa, jossa julistetaan sotatoimilaki tai hätätila, myös silloin, jos julistetaan hätätila, joka johtuu joukoittaisen maahantulon tilanteesta, turvapaikanhakija saadaan ottaa säilöön jo sillä perusteella, että hän on saapunut Liettuan tasavallan alueelle ylittämällä Liettuan tasavallan valtionrajan laittomasti?
               
            
         (1)  EUVL 2013, L 180, s. 60.
      
         (2)  EUVL 2011, L 337, s. 9.
      
         (3)  EUVL 2013, L 180, s. 96.